
	Egyeztetve, tájékoztatva:
	-

	Javasolt meghívott:
	-

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem



Tisztelt Képviselő-testület!
I. Előzmények:

Fót Város Önkormányzata, mint bérbeadó és a Magyar Telekom Nyrt., mint bérlő (a továbbiakban: Bérlő) 2020. december 28-án bérleti szerződést kötöttek a Fót, belterület 1892 hrsz. alatt felvett, természetben a 2151 Fót, Dózsa György u. 12-14. szám alatt található ingatlan egy részére, mobiltelefon bázisállomás üzemeltetéséhez szükséges távközlési berendezések elhelyezése és üzemeltetése céljára, 2025. január 1. napjáig tartó határozott időre.

A Magyar Telekom Nyrt. 2024. április 10-én kereste meg az Önkormányzatot és küldte meg a szerződés tervezetüket (a továbbiakban: Szerződéstervezet) a további együttműködés reményében, melyben kérték, hogy a korábban 2020. december 28-án megkötött bérleti szerződés – és annak valamennyi időközben létrejött módosítása – 2023. december 31. napjával kerüljön megszüntetésre, és 2024. január 1. napjával kerüljön egy új bérleti szerződés megkötésre.

II. A döntéshez szükséges információk, tájékoztatások:

A Szerződéstervezetet a Hivatal munkatársai több körben egyeztették a Bérlővel, melynek eredményeképpen eddigi együttműködést szem előtt tartva a Magyar Telekom az egyesített, általuk is elfogadhatónak tartható Szerződéstervezetet 2024. július 30. napján küldte meg.

[bookmark: _GoBack]Az előterjesztés 1. számú melléklete tartalmazza a 2024. július 30-án a Magyar Telekom által megküldött, mindkét fél által elfogadott szerződéstervezetet (1. sz. melléklet). Az egyeztetések alapján a jelenleg hatályos szerződés 2024. december 31. napjával kerül megszüntetésre és az új bérleti szerződés 2025. január 01. napjától 2026. december 31-ig kerül megkötésre, tekintettel arra, hogy Fót Város Önkormányzata jelenleg a Dózsa Gy. u. 12-14. szám alatti épület kiürítésére törekszik és hosszabb távon az épület bontását tervezi.

Bérlő jelenleg is birtokban van, a Bérbeadó a szerződés megújításával 2026. december 31. napjáig biztosítja a folyamatos használatot.

A Vagyonrendelet 8.§ (1) bekezdés b) pontja szerint: a nettó 25 millió forintot meghaladó forgalmi értékű korlátozottan forgalomképes vagyon hasznosításáról, használatba adásáról a Képviselő- testület minősített többséggel dönt.

III. Határozati javaslat:

…/2024. (IX.26.) KT-határozat 

1./ Fót Város Önkormányzat Képviselő-testülete úgy dönt, hogy engedélyezi a Magyar Telekom Nyrt. részére, hogy a Fót 1892 hrsz-ú, természetben 2151 Fót, Dózsa György u. 12-14. szám alatti ingatlanon levő bázisállomására vonatkozó, 2025. január 01-től 2026. december 31-ig határozott időre szóló bérleti szerződést 3.150.000 Ft + ÁFA éves bérleti díjért megkösse, azzal a feltétellel, hogy a Felek a bérleti jogviszony lejárta előtt jogosultak közös megegyezéssel a bérleti jogviszonyt egy évvel meghosszabbítani, illetve a Bérbeadó jogosult a szerződést három hónap felmondási idővel rendes felmondással megszüntetni, amennyiben az Önkormányzat Képviselő-testülete a bérlet tárgyát képező Fót, belterület 1892 hrsz.-ú ingatlanon lévő épület bontásáról szóló döntést hoz.

2./ A Képviselő-testület felhatalmazza a polgármestert a bérleti szerződés aláírására.

Felelős: polgármester
Határidő: 1./ pont: azonnal; 2./ pont: 60 nap (szerződéskötésre)


Jogszabályi hivatkozás:

· Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pont.
· Önkormányzat vagyonáról és a vagyongazdálkodás szabályairól szóló 10/2023.(III.31.) önkormányzati rendelete 6. § (1) bekezdés a) pontja, a 8. § (1) bekezdés b) pontja
· Fót Város Önkormányzat Képviselő-testületének 14/2020. (IX.28.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról 57. § (minősített többség)


Az előterjesztés mellékletei:

1. számú melléklet: A Magyar Telekom Nyrt. szerződés tervezete (2024.07.30.)

